62021CJ0675_INF
Euroopa Kohtu (seitsmes koda) 16. veebruari 2023. aasta otsus –Strong Charon
(kohtuasi C‑675/21) (
1
)
Eelotsusetaotlus – Sotsiaalpoliitika – Ettevõtete ülemine – Töötajate õiguste säilimine – Direktiiv 2009/34/EÜ – Kohaldamisala – Ülevõtja keeldumine töölepingu üleminemise tunnustamisest – Mõiste „üleminek“– Mõiste „majandusüksus“ – Üleandja ja ülevõtja vahel lepingulise suhte puudumine
1.
Sotsiaalpoliitika – Õigusaktide ühtlustamine – Ettevõtete üleminek – Töötajate õiguste kaitse – Direktiiv 2001/23 – Kohaldamisala – Üleviimine – Mõiste – Kriteeriumid – Lepingulise suhte puudumine võõrandaja ja omandaja vahel – Mõju puudumine
(Nõukogu direktiiv 2001/23, artikli 1 lõike 1 punkt b)
(vt punktid 42, 43 ja 45 ning resolutsiooni punkt 1)
2.
Sotsiaalpoliitika – Õigusaktide ühtlustamine – Ettevõtete üleminek – Töötajate õiguste kaitse – Direktiiv 2001/23 – Kohaldamisala – Valveteenuseid osutava äriühingu asendamine kliendi poolt samade teenuste osutamiseks uue äriühinguga – Ülevõtva äriühingu poolt üleandva äriühingu vaid väheste töötajate ülevõtmine – Ülevõetud töötajad, kellel puuduvad vastavale kliendile teenuste osutamiseks vajalikud erioskused ja ‑teadmised – Materiaalse või immateriaalse vara ülevõtmata jätmine –Väljajätmine
(Nõukogu direktiiv 2001/23, põhjendus 3 ja artikli 1 lõige 1)
(vt punktid 47–58 ja resolutsiooni punkt 2)
Resolutsioon
1.
Nõukogu 12. märtsi 2001. aasta direktiivi 2001/23/EÜ ettevõtjate, ettevõtete või nende osade üleminekul töötajate õigusi üleminekul liikmesriikide õigusaktide ühtlustamise kohta
tuleb tõlgendada nii, et
lepingulise suhte puudumine ettevõtja, ettevõtte või nende osade üleandja ja ülevõtja vahel ei avalda mõju ülemineku kindlakstegemisele selle direktiivi tähenduses.
2.
Direktiivi 2001/23 artikli 1 lõiget 1
tuleb tõlgendada nii, et
selle direktiivi kohaldamisalasse ei kuulu olukord, kus teatav teenuseid osutav äriühing on ühe oma kliendi vajadusi arvestades tema juurde tööle määranud teatavast arvust töötajatest koosneva töörühma, kelle see klient on asendanud sama teenuse osutamiseks uue teenuseid osutava äriühinguga, ning kus ühelt poolt see uus äriühing võtab üle vaid väikese arvu nimetatud töörühma kuulunud töötajaid, ilma et üle võetud töötajad omaksid erioskusi ja –teadmisi sellele kliendile teenuste osutamiseks, ja teiselt poolt ei võta uus teenuste osutaja üle materiaalset ja immateriaalset vara, mis väidetavalt on nende teenuste katkematu osutamise huvides vajalik.
(
1
)	ELT C 148, 4.4.2022.